Държавен вестник, бр. 99, 2005 г., стр. 43

Б Р О Й  99
Д Ъ Р Ж А В Е Н   В Е С Т Н И К
С Т Р .  43
в) предоставянето на произведения на изоб-
разителното изкуство и фотографски произве-
дения за публично показване;
17. “професионални защитни организации
на правоносителите” са неправителствени ор-
ганизации, чиято членска маса се състои изця-
ло или предимно от носители на авторски или
сродни на тях права и които съгласно устава си
са оправомощени от своите членове да защи-
тават техните права срещу нарушаването им,
както и юридическите лица, които представ-
ляват в страната международна организация с
такъв характер.”
2. В § 3 накрая се добавя “и по глава едина-
десета “а”.
3. В § 4 ал. 2 се отменя.
4. Създава се § 5б:
“§ 5б. Разпоредбите на този закон, които се
отнасят до държавите—членки на Европейския
съюз, се прилагат и за другите държави от Ев-
ропейското икономическо пространство.”
5. Създава се § 5в:
“§ 5в. (1) Министерството на културата съв-
местно с Министерството на вътрешните ра-
боти, Министерството на правосъдието, Аген-
ция “Митници” и Патентното ведомство из-
граждат и поддържат Национална система за
обмен на информация в областта на автор-
ското право и сродните му права и индустри-
алната собственост, която осигурява осъщес-
твяването на взаимодействие и обмен на дан-
ни, свързани със защитата на права върху про-
изведения, обекти по чл. 72 и обекти на ин-
дустриална собственост.
(2) Управлението, контролът и използване-
то на системата по ал. 1 се извършват по ред,
определен от Министерския съвет.
(3) Средствата за внедряване, поддържа-
не, експлоатация и развитие на системата се
осигуряват от бюджетите на ведомствата по
ал. 1.”
§ 55. В § 51, ал. 5 от преходните и заключи-
телните разпоредби на Закона за изменение и
допълнение на Закона за авторското право и
сродните му права (обн., ДВ, бр. 28 от 2000 г.;
доп., бр. 107 от 2000 г.) след думата “права” се
добавя “по глава десета “а”.
§ 56. Навсякъде в закона думите “Министер-
ството на културата и туризма” се заменят с
“Министерството на културата”.
Преходни и заключителни разпоредби
§ 57. (1) Разпоредбите на § 1, относно чл. 6,
и на § 21, относно чл. 72б, се прилагат и за
произведенията и обектите по чл. 72, създа-
дени или осъществени преди влизането в сила
на този закон.
(2) Разпоредбите на § 4, относно чл. 20, и на
§ 5, относно чл. 20а, се прилагат за препродаж-
би, станали след влизането в сила на този закон.
§ 58. (1) Продажба или друга сделка, извър-
шена на територията на държава—членка на
Европейския съюз, извън Република България
преди влизането в сила на § 3, т. 1 не води до
прекратяване на правото на разпространение
по чл. 18а, ал.1.
(2) Искания, основаващи се на разпоредбите
на § 37, относно чл. 94а, и на § 38, относно чл. 95,
могат да бъдат предявявани, ако устните състе-
зания в първата инстанция не са приключили
до влизането в сила на този закон.
(3) Разпоредбите относно доказателствата и
условията за тяхното допускане по чл. 95в и 95г
се прилагат и по отношение на факти, възник-
нали преди влизането в сила на този закон.
§ 59. Административните и административ-
нонаказателните производства, образувани до
влизането в сила на този закон, се приключват
по досегашния ред.
§ 60. В Закона за закрила и развитие на кул-
турата (обн., ДВ, бр. 50 от 1999 г.; изм., бр. 1 от
2000 г.; попр., бр. 34 от 2001 г.; изм., бр. 75 от
2002 г., бр. 55 от 2004 г., бр. 28, 74 и 93 от 2005 г.)
в чл. 31, ал. 1, т. 1 думите “чл. 98, ал. 4” се заме-
нят с “чл. 98в, ал. 2”.
§ 61. В Закона за далекосъобщенията (обн.,
ДВ, бр. 88 от 2003 г.; изм., бр. 19, 77 и 88 от
2005 г.) в § 2 от допълнителните разпоредби
се създава ал. 4:
“(4) Задълженията на операторите по ал. 3
не отменят техните задължения по Закона за
авторското право и сродните му права, свърза-
ни с уреждане на авторските и сродните им
права върху обектите, включени в национал-
ните и регионалните програми на Българска-
та национална телевизия и на Българското
национално радио.”
§ 62. Законът влиза в сила един месец след
обнародването му в “Държавен вестник”, с из-
ключение на:
1. параграф 12, който влиза сила 6 месеца
след обнародването на закона в “Държавен
вестник”;
2. параграф 3, т. 1, § 34, § 46, § 47—относно
чл. 99а, ал. 2, § 48—52 и § 54, т. 4, които влизат
в сила от датата на влизане в сила на Договора
за присъединяване на Република България към
Европейския съюз.
Законът е приет от ХL Народно събрание на
25 ноември 2005 г. и е подпечатан с официалния
печат на Народното събрание.
Председател на Народното събрание:
Георги Пирински
119106